Diari Oficial de la Generalitat Valenciana


Sumari del DOGV 8995, del 12-01-2021 (2021/108)

RESOLUCIÓ de 7 de gener de 2021, de la Conselleria d'Educació, Cultura i Esport, per la qual es modifica parcialment la Resolució de 19 de desembre de 2018, de la Conselleria d'Educació, Investigació, Cultura i Esport, per la qual s'integren en la Xarxa de Biblioteques Públiques de la Comunitat Valenciana diversos centres de lectura pública municipals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8995

Data del DOGV
:   12-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/108


Data del document
:   07-01-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * biblioteca

RESOLUCIÓ de 7 de gener de 2021, de la Conselleria d'Educació, Cultura i Esport, per la qual es modifica parcialment la Resolució de 19 de desembre de 2018, de la Conselleria d'Educació, Investigació, Cultura i Esport, per la qual s'integren en la Xarxa de Biblioteques Públiques de la Comunitat Valenciana diversos centres de lectura pública municipals de la Comunitat Valenciana.  
 [2021/108]  
Antecedents de fet  
1. Per Resolució de 19 de desembre de 2018, de la Conselleria d'Educació, Investigació, Cultura i Esport, per la qual s'integren en la Xarxa de Biblioteques Públiques de la Comunitat Valenciana diversos centres de lectura pública municipals de la Comunitat Valenciana es va integrar en aquesta xarxa l'Agència de Lectura Pública Municipal «Baix la Mar» de Dénia.  
2. Amb posterioritat l'Ajuntament va comunicar l'Acord de la Junta de Govern Local de 16 de setembre de 2020 pel qual aproven el trasllat i canvi de denominació d'aquesta agència de lectura, que passa a denominar-se Agència de Lectura Rafael Chirbes i, al seu torn, van acreditar el compliment dels requisits mínims establits en la Llei 4/2011, de biblioteques de la Comunitat Valenciana, del nou emplaçament.  
  
Fonaments de dret  
I. La Generalitat gaudeix de competències en matèria de biblioteques, de conformitat amb el que es disposa en l'article 148.1.15 de la Constitució Espanyola i en l'article 49.1.6a de l'Estatut d'Autonomia de la Comunitat Valenciana, i ha assumit la Generalitat totes les funcions en matèria de biblioteques d'interés per a la Comunitat a través del Reial decret 3.066/1983, de 13 d'octubre.  
II. Mitjançant la Llei 4/2011, de 23 de març, de la Generalitat, de biblioteques de la Comunitat Valenciana, s'estructura el Sistema Bibliotecari Valencià, dins del qual s'integren, entre altres, les biblioteques públiques municipals, agències de lectura públiques municipals i serveis bibliotecaris mòbils municipals de la Comunitat Valenciana, regulant el capítol III del títol II la Xarxa de Biblioteques Públiques de la Comunitat Valenciana.  
III. L'article 29 de l'esmentada llei regula la integració dels centres de lectura públics municipals en la Xarxa de Biblioteques Públiques de la Comunitat Valenciana. En el punt 1 d'aquest article s'estableix que els centres de lectura pública municipals s'integraran en la Xarxa de Biblioteques Públiques de la Comunitat Valenciana mitjançant resolució de la conselleria competent en matèria de biblioteques, amb la sol·licitud prèvia dels ajuntaments interessats i després de la verificació dels requisits establits en els articles 24 a 28 de l'esmentada Llei 4/2011.  
En virtut d'això, resolc:  
  
Únic. Modificar la denominació amb la qual es va integrar l'Agència de Lectura Pública Municipal «Baix la Mar», de Dénia en la Xarxa de Biblioteques Públiques de la Comunitat Valenciana, la qual queda integrada en aquesta xarxa com a Agència de Lectura Rafael Chirbes, de Dénia.  
La present resolució es notificarà d'acord amb el que s'estableix en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
Contra la present resolució que posa fi a la via administrativa es podrà interposar, potestativament recurs de reposició davant el mateix òrgan que l'ha dictada, en el termini d'un mes comptat des de l'endemà de la seua publicació, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 7 de gener de 2021.- El conseller d'Educació Cultura i Esport: Vicent Marzà i Ibáñez.